Fitzpatrick kap ook na Bokke | Maroela Media
Sean Fitzpatrick. Foto: Vano Shlamov/AFP.
Dit is tans seker nie die maklikste ding om 'n Springbok-ondersteuner in die rugbywêreld te wees nie.
Die internasionale rugbygemeenskap kla al vir 'n hele ruk oor die Suid-Afrikaners se sogenaamde "vervelige" wedstrydbenadering, terwyl die afgelope nederlae teen die Wallabies net vir bykomende ammunisie gesorg het.
'n Lelike oorwinning is steeds 'n oorwinning, maar 'n lelike verloorslag bly ongelukkig lelik.
Nou het Sean Fitzpatrick, die voormalige All Blacks-kaptein, óók sy stem dik gemaak: Die skop-en-hoop-vir-die-beste-taktiek beïndruk hom nie veel nie.
"Ek dink nie die Springbokke het al van 2019 af aanbeweeg nie en iets sal moet verander. Daarteenoor het die All Blacks goed ná verlede jaar se teleurstelling ontwikkel; veral wat diepte en leierskap betref," het Fitzpatrick gesê.
Tog meen hy dat die Suid-Afrikaners beter teen die Nieu-Seelanders kan vertoon.
"Ja, die Springbokke het genoeg gedoen om die Britse en Ierse Leeus te klop. Die Leeus het hulle fisiek probeer aanvat en dit is 'n oorlog wat hulle nooit sou wen nie. Maar met alle respek jeens Australië, ek glo die Bokke sal met 'n groter dringendheid teen die All Blacks speel."
Die Suid-Afrikaners speel juis Saterdag in hul 100ste toetswedstryd teen Nieu-Seeland op die Country Bank-stadion in Queensland. Die All Blacks het 59 van die voorafgaande 99 kragmetings gewen.
Volgens Fitzpatrick moet Suid-Afrika ook nie uitsluitlik op toetsrugby fokus nie.
"As jy só iets doen, gaan jy sukkel om nuwe talent te ontwikkel. Al die ouens in die All Blacks-span weet byvoorbeeld as hulle nie goed vir die Blues of die Crusaders speel nie, sal hulle nie die toetsspan haal nie. Dit beteken jy sal jou sokkies moet optrek om vir Nieu-Seeland op die internasionale verhoog te verteenwoordig."
Intussen het Deon Davids, die Springbokke se hulpafrigter, gesê daar moet nie te lank oor verlede week se nederlaag getob word nie.
Ja, die Bokke het deksels swak teen die Wallabies gespeel, maar dit is tyd om op die komende All Blacks-stryd te konsentreer.
Sy woorde is deur Bongi Mbonambi beaam.
"Ons het die wedstryd teen die Aussies ontleed en ons weet daar is baie ruimte vir verbetering. Ons is professioneel genoeg om te erken dat ons foute gemaak het, maar ons gaan vandeesweek hard daaraan werk," het die Springbok-haker gesê.
Die nuwe gier om spelers ook tydens onderhoude toe te laat is mynsinsiens nie goed nie.Hulle is daar om te speel,nie om persverklarings uit te reik nie.Hulle onderhoude voeg geen waarde toe nie.Dieselfde rympie,……"ons was nie goed nie,ons sal Maandag die video kyk,terug teken bord toe……bla bla ba"
En die kaptein van die span wat Suzie en maagwerkings moes "invent" as 'n verskoning vir sy span se verloor in die 1995 wêreldbeker het ook iets te sê……na daai debakel moes hy eerder sy kop in skaamte laat sak het.
Die ou bokkies het NOOIT die titel van wêreld kampioen verdien na die laaste wêreld beker nie.Die ALL BLACKS was altyd 'n beter span.So uiteindelik is die ou bokkies afgestoot na waar hulle regtig moet wees..erens onder.Geen span verdien ENIGE eer,respek of wen as hulle saamgestel is met KWOTAS,TRANSFORMASIE of ENIGE politieke inmenging nie.Net MERIETE moet meetstok wees.
Die bokke speel verveelige rugby, en dit is "Skop en hoop" rugby. Gin mens wil betaal om dit te sien nie, en wat die klomp vergeet is ons as ondersteuners en wat na dit moet kyk is die klomp wat hulle vet salarisse betaal, sonder enige mense wat na jou kyk gaan hulle nie sakke vol kan maak nie. Ek sal nie betaal vir n kaartjie om te sien hoe die bokke vir die laaste paar jaar speel nie. Ons moet die Springbok weg vat want van hardloop weet ons span niks nie. Dink n donkie sal die beste logo… Lees meer »